ai4bharat/Pralekha huggingface dataset:
জাহাজচলাচলমন্ত্রক
কেন্দ্রীয় জাহাজ পরিবহণ মন্ত্রী পরিবহণের মাধ্যমে রূপান্তরের লক্ষ্যে প্রধানমন্ত্রীর দূরদৃষ্টি বাস্তবায়িত করার জন্য শিপিং কর্পোরেশন অফ ইন্ডিয়ার প্রশংসা করেছেন
মুম্বাই, ০৪ অক্টোবর, ২০২১
সামুদ্রিক পরিবহণের সর্ববৃহৎ মাধ্যম হিসেবে রূপন্তরের লক্ষ্যে প্রধানমন্ত্রীর দূরদৃ্ষ্টি বাস্তবায়িত করার ক্ষেত্রে শিপিং কর্পোরেশন অফ ইন্ডিয়ার  ভূমিকার প্রশংসা করেছেন কেন্দ্রীয় জাহাজ পরিবহণ মন্ত্রী শ্রী সর্বানন্দ সোনওয়াল। আজ মুম্বাইয়ে শিপিং কর্পোরেশনের হীরক জয়ন্তী উদযাপন অনুষ্ঠানে শ্রী সোনওয়াল ভাষণ দিচ্ছিলেন। এই উপলক্ষে বিভাগীয় প্রতিমন্ত্রী শ্রী শান্তনু ঠাকুর উপস্থিত ছিলেন।
শ্রী সোনওয়াল শিপিং কর্পোরেশনের বর্তমান ও প্রাক্তন কর্মীদের অভিনন্দন জানিয়ে বলেন, গত ৬০ বছরে শিপিং কর্পোরেশন সাফল্যের এক প্রতীক হয়ে উঠেছে। ভবিষ্যতেও শিপিং কর্পোরেশনকে তার সক্ষমতা অটুট রাখতে হবে। শ্রী সোনওয়াল বলেন, টিম ইন্ডিয়া’র মানসিকতা নিয়ে আমাদের কাজ করতে হবে, যাতে প্রত্যেক নাগরিক তার সক্ষমতা ও সাফল্য প্রকাশের সুযোগ পান এবং দেশকে উন্নয়নের পথে এগিয়ে নিয়ে যেতে পারেন।
নৌ বাণিজ্য ক্ষেত্রের সম্ভাবনা সম্পর্কে শ্রী সোনওয়াল বলেন, সামুদ্রিক সম্পদের গুরুত্ব সম্পর্কে সাধারণ মানুষকে সচেতন করে তুলতে হবে এবং এই সম্পদের সঠিক সদ্ব্যবহার জরুরি। তিনি বলেন, নৌ বাণিজ্য ক্ষেত্রের উন্নয়নে আরও অনেক পদক্ষেপ গ্রহণের প্রয়োজন। এই প্রেক্ষিতে তিনি, শিপিং কর্পোরেশন ইতিমধ্যেই যে সমস্ত উদ্যোগ নিয়েছে তার প্রশংসা করেন।
বাইরের কোনো সাহায্য না নিয়েই শিপিং কর্পোরেশন হীরক জয়ন্তী বর্ষ উদযাপন করছে, এজন্য তিনি কর্পোরেশনের প্রয়াসের প্রশংসা করেন। তিনি বলেন, এর থেকে কর্পোরেশনের আত্মনির্ভর হয়ে ওঠার মানসিকতা প্রতিফলিত হয়, যা প্রকৃত পক্ষে আত্মনির্ভর ভারত গঠনের লক্ষ্যে আরও একটি পদক্ষেপ।
শ্রী সোনওয়াল ও বিভাগীয় প্রতিমন্ত্রী শ্রী ঠাকুর আমদানি-রপ্তানি বাণিজ্যের জন্য কান্ডলা বন্দর থেকে চেন্নাই পর্যন্ত কর্পোরেশনের একটি জাহাজের ভার্চুয়াল পদ্ধতিতে যাত্রা সূচনা করেন। এই জাহাজটি মধ্যপ্রাচ্যের দেশগুলির সঙ্গে বাণিজ্যিক লেনদেন করবে। কান্ডলা বন্ধর থেকে যাত্রা শুরু করে জাহাজটি কোচি ও তুতিকোরিন বন্দরে যাবে এবং সেখান থেকে পণ্য সামগ্রী বোঝাই করে মধ্যপ্রাচ্যের দেশগুলির উদ্দেশে যাত্রা শুরু করবে।
অনুষ্ঠানে শ্রী ঠাকুর বলেন, আন্তর্জাতিক মান বজায় রেখে দেশে গুরুত্বপূর্ণ সমস্ত নৌ বন্দরগুলির মানোন্নয়নে সম্ভাব্য সবরকম প্রয়াস নেওয়া হচ্ছে। শিপিং কর্পোরেশনের ঘটনাবহুল ৬০ বছরের বিভিন্ন কৃতিত্বের কথা সম্বলিত একটি কফি টেবল্ বুক প্রকাশ করেন শ্রী সোনওয়াল। তিনি শিপিং কর্পোরেশনের মুম্বাই ক্যাম্পাসে তুলসি চারা গাছ রোপণ করেন। অনুষ্ঠানে লোকসভার সদস্য শ্রী মনোজ কোটাক, জাহাজ পরিবহণ সচিব ডঃ সঞ্জীব রঞ্জন, মুম্বাই পোর্টট্রাস্টের চেয়ারম্যান রাজীব জালোটা প্রমুখ উপস্থিত ছিলেন।
উল্লেখ করা যেতে পারে, পূর্বতন ইস্টার্ন শিপিং কর্পোরেশন এবং ওয়েস্টার্ন শিপিং কর্পোরেশনের সংযুক্তিকরণ ঘটিয়ে ১৯৬১ সালের দোসরা অক্টোবর শিপিং কর্পোরেশন অফ ইন্ডিয়ার প্রতিষ্ঠা হয়। নবরত্ন মর্যাদা প্রাপ্ত শিপিং কর্পোরেশনকে আরও অধিকার দিতে সায়ত্বশাসনের ক্ষমতা দেওয়া হয়েছে, যাতে কর্পোরেশন মূলধন ব্যয়ের পাশাপাশি যৌথ উদ্যোগের মাধ্যমে নতুন সংস্থা গঠন করতে পারে।
CG/BD/SKD/
(Visitor Counter : 132
রাষ্ট্রপতিরসচিবালয়
৫৮তম এনডিসি পাঠ্যক্রমের শিক্ষক এবং শিক্ষার্থীরা আজ রাষ্ট্রপতির সঙ্গে সাক্ষাৎ করেছেন
নয়াদিল্লি, ১২ নভেম্বর, ২০১৮
নতুন দিল্লীতে রাষ্ট্রপতি ভবনে ৫৮তম এনডিসি পাঠ্যক্রমের শিক্ষক এবং শিক্ষার্থীরা ভারতের রাষ্ট্রপতি শ্রী রামনাথ কোবিন্দের সঙ্গে সাক্ষাৎ করছেন। তাঁদের সঙ্গে সাক্ষাৎ করে রাষ্ট্রপতি বলেন, যে বিশ্ব পরিস্থিতিতে আমরা বসবাস করছি তা গতিশীল এবং চ্যালেঞ্জ হাজির করছে। এমন একটা সময় ছিল যখন দেশের নিরাপত্তা এবং প্রতিরক্ষা একটি দেশের ভৌগোলিক অখণ্ডতা রক্ষার সঙ্গে এক করে দেখা হত। কিন্তু বর্তমানে সেরকম পরিস্থিতি আর নেই। আজকের দিনে নিরাপত্তার ধারণার সঙ্গে অর্থনৈতিক এবং শক্তি নিরাপত্তা, সাইবার নিরাপত্তা, স্বাস্থ্য, খাদ্য, নতুন প্রযুক্তি এবং পরিবেশের নিরাপত্তাও যুক্ত হয়েছে। বিশ্বে ক্রমবর্ধমান যোগাযোগের এই সময়ে এমনকি, আমাদের জাতীয় সীমান্তের বাইরেও রাজনৈতিক, সামাজিক এবং অর্থনৈতিক সমস্যা আমাদের নিরাপত্তার ওপর প্রভাব ফেলে।
রাষ্ট্রপতি বলেন, নিরাপত্তার ক্ষেত্রে বিভিন্ন ধরণের কাজকে একযোগে গ্রথিত করা অত্যন্ত জটিল এক কাজ। ভারতের মতো গণতান্ত্রিক ব্যবস্থায় এই কাজ করার জন্য রাষ্ট্রের বিভিন্ন সংস্থা, বিভাগ এমনকি বেসরকারি ক্ষেত্রকেও একযোগে কাজ করতে হয়। এছাড়া, একে অপরের কর্মক্ষমতা এবং সীমাবদ্ধতাকে বুঝতে হয় যার অর্থ, রাজনৈতিক নির্বাহী এবং সিভিল সার্ভিসের আধিকারিকদের প্রতিরক্ষা বাহিনীর দক্ষতা এবং চিন্তাভাবনার সঙ্গে পরিচিত হতে হবে। অনুরূপভাবে, সামরিক বাহিনীর আধিকারিকদেরও সাংবিধানিক এবং প্রশাসনিক কাজকর্ম বিষয়ে সচেতন হতে হবে। এই সবই হচ্ছে আমাদের জাতীয় নিরাপত্তার একটি সুষ্ঠু ধারণা বা দৃষ্টিভঙ্গির অংশ।
CG/PB/DM/…
(Visitor Counter : 57
আয়ুষ
আয়ুষ মন্ত্রী আজ কলকাতায় ন্যাশনাল ইনস্টিটিউট অফ হোমিওপ্যাথি -তে একাধিক সুযোগ সুবিধার উদ্বোধন করেছেন
কলকাতা, ৭ অক্টোবর, ২০২১
আয়ুষ মন্ত্রী শ্রী সর্বানন্দ সোনওয়াল আজ কলকাতায় ন্যাশনাল ইনস্টিটিউট অফ হোমিওপ্যাথি -তে স্নাতকোত্তর স্তরের শিক্ষার্থীদের জন্য মহিলা আবাস এবং বাসকেট বল, ফুটবল ও ভলি বল খেলার জন্য মাঠের উদ্বোধন করেছেন। তিনি অনুষ্ঠানের ভাষণে এই প্রতিষ্ঠানের অধিকর্তা, শিক্ষক- শিক্ষিকা এবং হাসপাতাল কর্মী ও ছাত্র ছাত্রীদের আন্তরিক অভিনন্দন জানান। দেশের স্বাস্থ্য ক্ষেত্রে গৌরবময় অধ্যায় পুনরুদ্ধারের আহ্বান জানান তিনি। কেন্দ্রীয় মন্ত্রী বলেন, এক্ষেত্রে আয়ুষ সর্বাগ্রে স্থান পেতে পারে। বিশ্বজুড়ে স্বাস্থ্য বিষয়ে পথ দেখানোর ক্ষমতা রয়েছে আয়ুষ ক্ষেত্রের। শ্রী সোনওয়াল জানান, পশ্চিমবঙ্গ হলো হোমিওপ্যাথির আঁতুরঘর। এখানেই হোমিওপ্যাথি লালিত পালিত হয়েছে এবং জনপ্রিয়তা লাভ করেছে। দেশের বিভিন্ন প্রান্তে হোমিওপ্যাথি চর্চায় এবং শিক্ষা দানের ক্ষেত্রে এই প্রতিষ্ঠানের অনেক প্রাক্তনী জড়িত। এনআইএইচ-এর উন্নতিসাধনে কেন্দ্রীয় সরকার বিশেষ গুরুত্ব দিয়েছে বলেও উল্লেখ করেন তিনি। হোমিওপ্যাথি ক্রমশই গ্রহণণযোগ্যতা লাভ করেছে এবং বিশ্বজুড়ে এর জনপ্রিয়তা বাড়ছে। দেশ স্বাধীনতা লাভের পর হোমিওপ্যাথি ঔষধের গুরুত্ব বৃদ্ধি পেয়েছে বলেও উল্লেখ করেন তিনি।
রোগীদের মান সম্মত স্বাস্থ্য পরিষেবা প্রদানের জন্য এই প্রতিষ্ঠানের উচ্ছ্বসিত প্রশংসা জানান তিনি। শ্রী সোনওয়াল বলেন, এই জাতীয় প্রতিষ্ঠানের এক অনন্য উদ্দেশ্য রয়েছে। শিক্ষা ক্ষেত্রে দক্ষতা বিকাশের পাশাপাশি রোগীদের চিকিৎসা পরিষেবা প্রদান করা এবং গবেষণার কাজ চালিয়ে যেতেও বলেন তিনি। শ্রী সোনওয়াল বলেন ভারতীয় ওষুধ এবং হোমিওপ্যাথির জন্য ফার্মাকোপিয়া পরীক্ষাগার প্রতিষ্ঠা করা হয়েছে। এই পরীক্ষাগার হোমিওপ্যাথি ওষুধের গুণমান নিয়ন্ত্রণ ও ওষুধের মানোন্নয়নের ক্ষেত্রে নোডাল এজেন্সি হিসেবে কাজ করে থাকে।
শ্রী সোনওয়াল এদিন প্রস্তাবিত ছাত্রাবাস প্রতিষ্ঠার কথাও ঘোষণা করেন। পাশাপাশি শিক্ষার্থীদের বৃত্তি বৃদ্ধি, নতুন অডিটোরিয়াম নির্মাণ এবং মেয়েদের পুরনো হোস্টের সংস্করণের কথাও ঘোষণা কেরন। এদিনের এই অনুষ্ঠানে কেন্দ্রীয় প্রতিমন্ত্রী ডাঃ মঞ্জুপারা মহেন্দ্রভাই কালুভাই জানান, জাতি-ধর্ম-বর্ণ নির্বিশেষে সমাজের সর্বস্তরে হোমিওপ্যাথির গ্রহণযোগ্যতা বৃদ্ধি পেয়েছে।
CG/SS/SKD/
ছবির শিরোনাম
১) আয়ুষ মন্ত্রী সর্বানন্দ সোনওয়াল আজ ন্যাশনাল ইনস্টিটিউট অফ হোমিওপ্যাথি -তে স্নাতকোত্তর ছাত্রীদের জন্য মহিলা আবাসের উদ্বোধন করেছেন।
২) আয়ুষ মন্ত্রী সর্বানন্দ সোনওয়াল আজ ন্যাশনাল ইনস্টিটিউট অফ হোমিওপ্যাথি -তে বাসকেট বল, ফুটবল এবং ভলিবল খেলা জন্য মাঠের উদ্বোধন করেছেন।
(Visitor Counter : 239
স্বাস্থ্যওপরিবারকল্যাণমন্ত্রক
সর্বশেষ কোভিড-১৯ পরিস্থিতি : এক নজরে
নয়াদিল্লি, ২ জানুয়ারি, ২০২৩
· দেশব্যাপী টিকাকরণ অভিযানে এ পর্যন্ত ভ্যাক্সিনের মোট ২২০ কোটি ১০ লক্ষ ডোজ দেওয়া হয়েছে ।
· গত ২৪ ঘন্টায় দেওয়া হয়েছে ৬,৬৭৫টি ডোজ।
· ভারতে বর্তমানে কোভিড সংক্রমণের ক্ষেত্রে সক্রিয় রোগীর সংখ্যা হল ২,৬৭০।
· অর্থাৎ, সক্রিয় রোগীর আনুপাতিক হার হল ০.০১ শতাংশ।
· সুস্থতার হার বর্তমানে ৯৮.৮ শতাংশ।
· গত ২৪ ঘন্টায় সুস্থ রোগীর সংখ্যা হল ২০৭।
· এ পর্যন্ত মোট সুস্থ রোগীর সংখ্যা বৃদ্ধি পেয়ে দাঁড়িয়েছে ৪ কোটি ৪১ লক্ষ ৪৫ হাজার ৪৪৫।
· গত ২৪ ঘন্টায় নতুন রোগীর সংখ্যা হল ১৭৩।
· দৈনিক পজিটিভিটি হার ।
· সাপ্তাহিক পজিটিভিটি হার ।
· এ পর্যন্ত কোভিড আক্রান্ত সন্দেহে মোট পরীক্ষার সংখ্যা দাঁড়িয়েছে ৯১ কোটি ১০ লক্ষ; গত ২৪ ঘন্টায় পরীক্ষা করা হয়েছে ৯২,৯৫৫ জনকে।
(PG/SKD/DM
|
|
ক্রমিক সংখ্যা
|
|
সমঝোতাপত্র / চুক্তি
|
|
ভারতের হয়ে স্বাক্ষরকারী
|
|
সৌদি আরবের হয়ে স্বাক্ষরকারী
|
|
১
|
|
স্ট্র্যাটেজিক পার্টনারশিপ কাউন্সিল চুক্তি
|
|
প্রধানমন্ত্রী
|
|
ক্রাউন প্রিন্স, উপ-প্রধানমন্ত্রী ও প্রতিরক্ষা মন্ত্রী
|
|
২
|
|
সৌদি শক্তি মন্ত্রক এবং ভারতের নতুন ও পুনর্নবীকরণযোগ্য শক্তি মন্ত্রকের মধ্যে পুনর্নবীকরণযোগ্য শক্তিক্ষেত্রে সহযোগিতা সংক্রান্ত সমঝোতাপত্র
|
|
সৌদি আরবে ভারতের রাষ্ট্রদূত ডঃ আউসাফ সঈদ
|
|
প্রিন্স আব্দুলাজিজ বিন সলমন আল সৌদ, বিদ্যুৎ মন্ত্রী
|
|
৩
|
|
নিরাপত্তা সহযোগিতা চুক্তি
|
|
বিদেশ মন্ত্রকের পূর্বাঞ্চল সংক্রান্ত সচিব শ্রী টি এস তিরুমূর্তি
|
|
অভ্যন্তরীণ মন্ত্রী প্রিন্স আব্দুলাজিজ বিন সৌদ বিন নায়েফ আল সৌদ
|
|
৪
|
|
বেআইনি মাদক, সাইকোট্রপিক দ্রব্য এবং রাসায়নিক চোরাচালান রোধে সহযোগিতার ক্ষেত্রে সমঝোতাপত্র
|
|
সৌদি আরবে ভারতের রাষ্ট্রদূত ডঃ আউসাফ সঈদ
|
|
অভ্যন্তরীণ মন্ত্রী প্রিন্স আব্দুলাজিজ বিন সৌদ বিন নায়েফ আল সৌদ
|
|
৫
|
|
সৌদি জেনারেল অথরিটি অফ মিলিটারি ইন্ডাস্ট্রিজ এবং প্রতিরক্ষা উৎপাদন দপ্তর, প্রতিরক্ষা মন্ত্রকের সামরিক শিল্প, সংগ্রহ, গবেষণা, উন্নয়ন প্রযুক্তির মধ্যে সমঝোতা
|
|
বিদেশ মন্ত্রকের পূর্বাঞ্চল সংক্রান্ত সচিব শ্রী টি এস তিরুমূর্তি
|
|
জেনারেল অথরিটি অফ মিলিটারি ইন্ডাস্ট্রিজের গভর্নর আহমাদ আল-ওহালি
|
|
৬
|
|
অসামরিক বিমান চলাচল সহযোগিতা ক্ষেত্রে সমঝোতাপত্র
|
|
সৌদি আরবে ভারতের রাষ্ট্রদূত ডঃ আউসাফ সঈদ
|
|
জিএসই-এর প্রেসিডেন্ট আব্দুল্লাদি আল-মনসুরি
|
|
৭
|
|
সেন্ট্রাল ড্রাগ্স স্ট্যান্ডার্ড কন্ট্রোল অর্গানাইজেশন , স্বাস্থ্য ও পরিবারকল্যাণ মন্ত্রক এবং সৌদি ফুড অ্যান্ড ড্রাগ অথরিটি-র মধ্যে মেডিকেল পণ্য নিয়ন্ত্রণ ক্ষেত্রে সহযোগিতা সংক্রান্ত সমঝোতাপত্র
|
|
বিদেশ মন্ত্রকের পূর্বাঞ্চল সংক্রান্ত সচিব শ্রী টি এস তিরুমূর্তি
|
|
এসএফডিএ-র সিইও ডঃ হিশাম আল জাধে
|
|
৮
|
|
সৌদি আরবের স্মল অ্যান্ড মিডিয়াম এন্টারপ্রাইজেস জেনারেল অথরিটি  এবং অটল ইনোভেশন মিশন , নীতি আয়োগের মধ্যে লেটার অফ ইন্টেন্ট
|
|
সৌদি আরবে ভারতের রাষ্ট্রদূত ডঃ আউসাফ সঈদ
|
|
স্মল অ্যান্ড মিডিয়াম ডেভেলপমেন্ট অ্যান্ড অথরিটিজের গভর্নর ইঞ্জিনিয়ার সালে আল-রশীদ
|
|
৯
|
|
ভারতের বিদেশ মন্ত্রকের ফরেন সার্ভিস ইনস্টিটিউট এবং সৌদি আরবের বিদেশ মন্ত্রকের প্রিন্স সৌদ আল ফৈজল ইনস্টিটিউট অফ ডিপ্লোমেটিক স্টাডিজ -এর মধ্যে সহযোগিতামূলক কর্মসূচি
|
|
সৌদি আরবে ভারতের রাষ্ট্রদূত ডঃ আউসাফ সঈদ
|
|
প্রিন্স সৌদ আল ফৈজল ইনস্টিটিউট অফ ডিপ্লোমেটিক স্টাডিজ-এর ডিরেক্টর জেনারেল ডঃ আব্দাল্লা বিন হামাদ আল সালামা
|
|
১০
|
|
ইন্ডিয়ান স্ট্র্যাটেজিক পেট্রোলিয়াম রিজার্ভস লিমিটেড  এবং সৌদি অ্যারামকোর মধ্যে সমঝোতা
|
|
আইএসপিআরএল-এর সিইও ও এমডি শ্রী এইচ পি এস আহুজা
|
|
অ্যারামকোর ভাইস প্রেসিডেন্ট আহমাদ আল-সুবাই
|
|
১১
|
|
ন্যাশনাল স্টক এক্সচেঞ্জ  এবং সৌদি স্টক এক্সচেঞ্জ -এর মধ্যে সহযোগিতা সংক্রান্ত সমঝোতাপত্র
|
|
ন্যাশনাল স্টক এক্সচেঞ্জের এমডি ও সিইও শ্রী বিক্রম লিমায়ে
|
|
সৌদি স্টক এক্সচেঞ্জ -এর সিইও ইঞ্জিনিয়ার খালেদ আল-হাসান
|
|
১২
|
|
ন্যাশনাল পেমেন্টস কর্পোরেশন অফ ইন্ডিয়া  এবং সৌদি পেমেন্টস-এর মধ্যে সমঝোতা
|
|
ন্যাশনাল পেমেন্টস কর্পোরেশন অফ ইন্ডিয়ার চিফ ডিজিটাল অফিসার শ্রী আরিফ খান
|
|
সৌদি পেমেন্টস-এর এমডি জিয়াদ আল ইউসুফ
স্বরাষ্ট্র মন্ত্রক
কার্গিল বিজয় দিবসের ২০তম বার্ষিকী উদযাপন উপলক্ষে বিএসএফ – এর সপ্তাহ জুড়ে কর্মসূচি
নয়াদিল্লি, ২২ জুলাই, ২০১৯
সীমান্ত সুরক্ষা বাহিনী বা বিএসএফ কার্গিল বিজয় দিবসের ২০তম বার্ষিকী উদযাপন উপলক্ষে সংশ্লিষ্ট সকল পক্ষকে সামিল করে সীমান্ত এলাকায় এক সপ্তাহ জুড়ে বিভিন্ন কর্মসূচি পালন করছে। কার্গিল বিজয় দিবস হ’ল দেশের গর্বের প্রতীক। শহীদ সেনানী, তাঁদের বলিদান এবং দেশের স্বার্থে সেনাবাহিনীর দৃঢ় অঙ্গীকারগুলিকে এদিন স্মরণ করা হয়ে থাকে। দেশবাসীর অটল সমর্থন থেকেই সেনানীরা যাবতীয় শক্তি ও উৎসাহ পেয়ে থাকে। সপ্তাহ জুড়ে কর্মসূচির অঙ্গ হিসাবে বিএসএফ :
- সীমান্ত এলাকায় বসবাসকারী  সেনাকর্মীদের সাহসিকতার নিদর্শন-স্বরূপ পুরস্কার এবং শহীদ সেনাকর্মীর পরিবারের সদস্যদের সংবর্ধনা।
- সীমান্ত এলাকার প্রাথমিক বিদ্যালয়গুলিতে অঙ্কন ও দেশাত্মবোধক সঙ্গীত প্রতিযোগিতার আয়োজন।
- মাধ্যমিক স্তরের স্কুলগুলিতে দেশাত্মবোধক বিষয় নিয়ে আলাপ-আলোচনা।
- দেশাত্মবোধক শ্লোগান নিয়ে প্রতিযোগিতা।
- প্রভাতফেরী বা সাইকেল শোভাযাত্রা।
- ৫ কিলোমিটার দৌড় কর্মসূচি – শহীদ স্মরণে দৌড়।
- গুরুত্বপূর্ণ জায়গাগুলিতে ব্যান্ডের সঙ্গীত অনুষ্ঠান।
- অস্ত্রশস্ত্র ও সাজসরঞ্জাম প্রদর্শন।
- সীমান্ত এলাকায় জাতীয় নিরাপত্তা ক্ষেত্রে বাহিনীর অবদান সম্বলিত স্বল্প দৈর্ঘ্যের চলচ্চিত্র ও আলোকচিত্র প্রদর্শনী।
- আপনার সেনাবাহিনীকে জানুন – অভিযানের অঙ্গ হিসাবে অগ্রবর্তী এলাকাগুলিতে বিদ্যালয় পড়ুয়াদের ভ্রমণের আয়োজন।
- রাজস্থানে উটে চড়ে ভ্রমণ।
- রক্তদান শিবিরের আয়োজন।
- সেনাবাহিনীতে যুবসম্প্রদায়কে যোগদানে উৎসাহিত করতে বিদ্যালয় ও কলেজগুলিতে বিএসএফ – এর উচ্চ পদস্থ আধিকারিকদের সামিল করে ভাষণ কর্মসূচির আয়োজন।
- কার্গিল যুদ্ধে বিএসএফ – এর ভূমিকাকে তুলে ধরা।
২
জাতীয় নিরাপত্তা ও জাতি গঠনের ক্ষেত্রে সেনাবাহিনীর অবদান সম্পর্কে সীমান্তবর্তী অঞ্চলের সাধারণ মানুষকে সচেতন করতে বিএসএফ উদ্যোগ নেবে। বাহিনীর সেনানীদের সর্বোচ্চ আত্মত্যাগ স্মরণে রেখে কার্গিল যুদ্ধের কথা সাধারণ মানুষকে শোনানো হবে। সার্বিকভাবে এ ধরণের কর্মসূচি আয়োজনের উদ্দেশ্য হ’ল – সেনাকর্মীদের আস্থা পুনরায় বাড়ানো এবং সেনাবাহিনীতে যুবসম্প্রদায়ের যোগদানে উৎসাহিত করা।
CG/BD/SB
(Visitor Counter : 63
প্রধানমন্ত্রীরদপ্তর
কিংবদন্তি ক্রীড়াবিদ শ্রী মিলখা সিং এর প্রয়াণে প্রধানমন্ত্রীর শোকবার্তা
নতুন দিল্লী ১৯ শে জুন ২০২১
প্রধানমন্ত্রী নরেন্দ্র মোদী কিংবদন্তী ক্রীড়াবিদ মিলখা সিং-এর মৃত্যুতে গভীর শোক প্রকাশ করেছেন। শ্রী মোদী মিলখা সিং কে প্রবাদপ্রতিম ক্রীড়াবিদ বলে উল্লেখ করে বলেছেন দেশ এক বিশাল ক্রীড়াবিদকে হারালো। তার মৃত্যু আক্ষেপের।
একাধিক ট্যুইট বার্তায় প্রধানমন্ত্রী নরেন্দ্র মোদী বলেন,মিলখা সিংজীর প্রয়াণে,আমরা এক কিংবদন্তী ক্রীড়াবিদকে হারালাম।মিলখা সিং,দেশের মানুষের স্বপ্নকে সাকার করে,অসংখ্য ভারতীয়দের হৃদয়ে বিশেষ স্থান পেয়েছিলেন। তাঁর অনুপ্রেরণামূলক ব্যক্তিত্ব তাঁকে মানুষের কাছে প্রিয় করে তুলেছিল।
প্রধানমন্ত্রী তাঁর ট্যুইট বার্তায় বলেন,"মাত্র কয়েকদিন আগে শ্রী মিলখা সিং জীর সঙ্গে আমার কথা হয়।সেটা যে আমাদের শেষ কথা হবে তা আমার ধারণার বাইরে ছিল।
দেশের নতুন প্রজন্মের ক্রীড়াবিদরা তাঁর জীবন ধারা থেকে অনুপ্রাণিত হবে। তাঁর পরিবার এবং বিশ্বজুড়ে থাকা তাঁর অনুরাগীদের প্রতি আমি সমবেদনা জানাই।"
CG/PPM
(
স্বাস্থ্যওপরিবারকল্যাণমন্ত্রক
কোভিড-১৯ এর বিরুদ্ধে লড়াইয়ে টিকাকরণ এক শক্তিশালী হাতিয়ার; আসুন আমরা টিকাকরণের গতি ও পরিধি সম্প্রসারণে আরও নিবিড় অভিযান চালাই : ডঃ মনসুখ মান্ডভিয়া
নয়াদিল্লি, ২২ নভেম্বর, ২০২১
“আমরা কোভিড-১৯ টিকাকরণের শেষ পর্যায়ে। আসুন, আমরা সকলেই আরও নিবিড় অভিযান গ্রহণ করি, যাতে টিকাকরণের গতি ও পরিধি বাড়ানো যায়”। ‘হর ঘর দস্তক’ অভিযানের আওতায় রাজ্য/কেন্দ্রশাসিত অঞ্চলগুলিতে কোভিড-১৯ টিকাকরণ পরিস্থিতি সম্পর্কে আজ ভার্চ্যুয়াল পদ্ধতিতে মণিপুর, মেঘালয়, নাগাল্যান্ড ও পন্ডিচেরীর স্বাস্থ্য সচিব তথা স্বাস্থ্য দপ্তরের উচ্চ পদস্থ আধিকারিকদের সঙ্গে এক পর্যালোচনা বৈঠকে ডঃ মান্ডভিয়া একথা বলেন। উল্লেখ করা যেতে পারে, এই তিনটি রাজ্য ও কেন্দ্রশাসিত পন্ডিচেরীতে টিকাকরণের গতি মন্থর বলে জানা গেছে। সারা দেশে যেখানে প্রথম ডোজ টিকাকরণ হয়েছে ৮২ শতাংশ ও দ্বিতীয় ডোজ ৪৩ শতাংশ, সেখানে পন্ডিচেরীতে প্রথম ও দ্বিতীয় ডোজ যথাক্রমে ৬৬ শতাংশ ৩৯ শতাংশ। নাগাল্যান্ডে প্রথম ও দ্বিতীয় ডোজ যথাক্রমে ৪৯ শতাংশ ও ৩৬ শতাংশ। মেঘালয়ে এই হার যথাক্রমে ৫৭ শতাংশ ও ৩৮ শতাংশ। অন্যদিকে, মণিপুরে কেবল ৫৪ শতাংশ প্রথম ডোজ এবং ৩৬ শতাংশ দ্বিতীয় ডোজ টিকাকরণ হয়েছে। স্বাভাবিকভাবেই এই তিনটি রাজ্য ও কেন্দ্রশাসিত অঞ্চল টিকাকরণের নিরিখে জাতীয় গড়ের তুলনায় অনেক পিছিয়ে রয়েছে।
কোভিড-১৯ মহামারীর বিরুদ্ধে লড়াইয়ে টিকাকরণকে সবচেয়ে শক্তিশালী হাতিয়ার হিসাবে উল্লেখ করে স্বাস্থ্য মন্ত্রী সংশ্লিষ্ট সবপক্ষকে যোগ্য ব্যক্তিদের সম্পূর্ণ কোভিড টিকাকরণের লক্ষ্যে সর্বাত্মক প্রয়াস গ্রহণের আহ্বান জানান। ‘আসুন, আমরা সমবেতভাবে এটা নিশ্চিত করি যে, দেশে কোভিড-১৯ টিকার সুরক্ষা কবচ থেকে যেন একজন যোগ্য ব্যক্তিও বাদ না পড়েন। সেই সঙ্গে, সততা, যাবতীয় অপপ্রচার ও কুসংস্কারের মতো সমস্যাগুলি নিরসন করতে পারি।
ডঃ মান্ডভিয়া সপ্তাহে অন্তত একদিন সমস্ত রাজ্য সরকারি আধিকারিকদের বাড়ি বাড়ি গিয়ে পরিবারের সদস্যদের সঙ্গে দেখা করা এবং সম্পূর্ণ টিকাকরণের লক্ষ্যে তাঁদের উদ্বুদ্ধ করার জন্য রাজ্যগুলির প্রতি আহ্বান জানান। প্রধানমন্ত্রী সম্পূর্ণ টিকাকরণের লক্ষ্যে ‘হর ঘর দস্তক’ নামে যে অভিযানের কথা ঘোষণা করেছেন, তার সঙ্গে সঙ্গতি রেখে গ্রামগুলিতে ‘প্রচার টোলি’ বা সচেতনতা প্রচারের উদ্যোগ গ্রহণ করতে বলেন। তিনি রাজ্যগুলিকে ‘ভ্যাকসিনেশন টোলি’ বা ভ্রাম্যমাণ টিকাকরণ ইউনিট কর্মসূচি গ্রহণ করে প্রত্যেক যোগ্য ব্যক্তিকে প্রথম বা দ্বিতীয় ডোজ দেওয়া সুনিশ্চিত করতে বলেন। তিনি আরও বলেন, সম্প্রতি অরুণাচল প্রদেশ সফরে গিয়ে তিনি ‘সম্পূর্ণ টিকা গ্রহীতা পরিবার’ স্টিকার দেখেছেন। এরকম প্রয়াস তিনি অন্য রাজ্যগুলিকেও গ্রহণের পরামর্শ দেন। সম্পূর্ণ কোভিড-১৯ টিকাকরণের জন্য শিশু ও পড়ুয়াদের দূত হিসাবে কাজে লাগানো যেতে পারে বলেও তিনি অভিমত প্রকাশ করেন।
ডঃ মান্ডভিয়া রাজ্যগুলিকে জেলা-ভিত্তিক পরিকল্পনা গ্রহণের পাশাপাশি, পর্যাপ্ত সংখ্যায় টিকাকরণ দল মোতায়েন এবং যে জেলাগুলিতে টিকাকরণের গতি মন্থর, সেখানে দৈনিক অগ্রগতি নিয়মিত পর্যালোচনার পরামর্শ দেন। সাধারণ মানুষের মধ্যে কোভিড টিকা সম্পর্কে যাবতীয় বিভ্রান্তি ও কুসংস্কার দূর করতে তিনি বিভিন্ন সোস্যাল মিডিয়া প্ল্যাটফর্মে স্বল্প দৈর্ঘ্যের ছবি প্রচারের উদ্যোগ গ্রহণ করতে বলেন।
স্বাস্থ্য মন্ত্রী ‘হর ঘর দস্তক’ অভিযানের আওতায় টিকাকরণের ক্ষেত্রে বাধা-বিপত্তিগুলির কথা রাজ্য/কেন্দ্রশাসিত অঞ্চলগুলির কাছে জানতে চান। এই পর্যালোচনা বৈঠকে কেন্দ্রীয় স্বাস্থ্য সচিব শ্রী রাজেশ ভূষণ, স্বাস্থ্য বিষয়ক অতিরিক্ত সচিব ডঃ মনোহর অগ্নানি, স্বাস্থ্য পরিষেবা বিষয়ক মহানির্দেশক ডঃ সুনীল কুমার সহ মন্ত্রকের উচ্চ পদস্থ আধিকারিকরা উপস্থিত ছিলেন।
CG/BD/SB
(Visitor Counter : 80
সংখ্যালঘুবিষয়কমন্ত্রক
হজ যাত্রার জন্য নিবন্ধীকরণ
নতুন দিল্লি, ০৯ ডিসেম্বর, ২০২১
হজ যাত্রার প্রক্রিয়াটি এখন ১০০ শতাংশ ডিজিটাল করার ফলে ভারতীয় মুসলিম সম্প্রদায়ের পক্ষে হজে যাওয়া সহজ হয়েছে। এখন নাম নথিভুক্তিকরণের পুরো প্রক্রিয়াটি স্বচ্ছতাভাবে দ্রুততার সঙ্গে করা হয়। এখানে কোনো মধ্যসত্ত্বভোগীর সহযোগিতার প্রয়োজন হয় না। হজ ভর্তুকি প্রত্যাহার করার ফলে হজ যাত্রীদের মধ্যসত্ত্বভোগীদের জন্য কোনো অতিরিক্ত অর্থও ব্যয় করতে হয় না। ২০২২ এর হজ যাত্রা করতে ইচ্ছুক ব্যক্তিরা পয়লা নভেম্বর থেকে অনলাইনে www.hajcommittee.gov.in এই ওয়েবসাইটে অথবা মোবাইল অ্যাপের মাধ্যমে আবেদন করতে পারেন। অনলাইনে আবেদনপত্র জমা দেওয়ার শেষ তারিখ ৩১শে জানুয়ারী।
দীর্ঘদিন ধরে ভারতীয় মুসলিম মহিলারা মেহেরম অর্থাৎ পুরুষ হজ যাত্রীদের সঙ্গে হজ করার নিয়মের পরিবর্তন ঘটানোর দাবি জানিয়ে আসছিলেন। ২০১৮ সাল থেকে এই নিয়ম প্রত্যাহার করা হয়। ২০১৮ সাল থেকে মেহেরম ছাড়াই মুসলিম মহিলারা হজ করার অনুমতি পান। এপর্যন্ত ৩৪০১ জন মহিলা মেহেরম ছাড়াই হজ করেছেন। ২০২২ -এর হজ যাত্রায় যে সব মহিলারা মেহেরম ছাড়া হজ যাত্রার আবেদন জানাবেন, তাদের লটারি পদ্ধতির মধ্য দিয়ে যেতে হবে না।
লোকসভায় আজ এক লিখিত প্রশ্নের জবাবে এই তথ্য জানিয়েছেন সংখ্যালঘু বিষয়ক মন্ত্রী শ্রী মুক্তার আব্বাস নকভি।
CG/CB/SFS
(Visitor Counter : 96
কয়লামন্ত্রক
উন্মুক্ত কয়লা ক্ষেত্র : আত্মনির্ভর ভারতের জন্য নতুন প্রত্যাশা
নয়াদিল্লি, ১১ জুন, ২০২০
কেন্দ্রীয় সরকার কয়লা খনিতে বাণিজ্যিকভাবে উত্তোলন প্রক্রিয়া শুরু করার জন্য নতুন উদ্যোগ নিয়েছে। এই বিষয় ভাবনার নাম দেওয়া হয়েছে ‘উন্মুক্ত কয়লা ক্ষেত্র : আত্মনির্ভর ভারতের জন্য নতুন প্রত্যাশা’। আগামী ১৮ই জুন প্রধানমন্ত্রী শ্রী নরেন্দ্র মোদীর উপস্থিতিতে এই নতুন বিষয়-ভাবনার উদ্বোধন করা হবে। প্রধানমন্ত্রী নতুন দিল্লি থেকে ভিডিও কনফারেন্সের মাধ্যমে এই কর্মসূচির সূচনা করবেন।
কেন্দ্রীয় কয়লা ও খনি মন্ত্রী শ্রী প্রহ্লাদ যোশী এক ট্যুইট বার্তায় আজ এ কথা জানিয়েছেন।তিনি বলেছেন, বাণিজ্যিকভাবে কয়লা খনি নিলামের জন্য এই প্রথম এ ধরনের পদক্ষেপ নেওয়া হচ্ছে। প্রধানমন্ত্রী শ্রী নরেন্দ্র মোদীর উপস্থিতিতে এর উদ্বোধন করা হবে।শ্রী যোশী বলেছেন, প্রধানমন্ত্রী কয়লা ক্ষেত্রে #আত্মনির্ভর ভারত-এর যে দিশা দেখিয়েছেন, সেই পথে আরো এক ধাপ এগিয়ে যাওয়া সম্ভব হবে। তিনি জানিয়েছেন, ভারতীয় কয়লা ক্ষেত্রের এ এক ঐতিহাসিক দিন আসতে চলেছে। সমস্ত বাধামুক্ত হয়ে নতুন উন্নয়নের পথে এগিয়ে যাবে কয়লা খনি।
প্রধানমন্ত্রী শ্রী নরেন্দ্র মোদী নেতৃত্বে সম্প্রতি আত্মনির্ভর ভারত অভিযানের আওতায় যে দিশা দেখানো হয়েছে তাতে কয়লা ও খনি ক্ষেত্রে নতুন গতি আসবে, আত্মনির্ভরতার পথে দেশ এগিয়ে যাবে এবং কয়লা ক্ষেত্রের পরিকাঠামোগত সংস্কারও সম্ভব হবে।
বাণিজ্যিকভাবে কয়লা উত্তোলন ক্ষেত্রে নিলাম প্রক্রিয়া এবার সম্পূর্ণ ভিন্নভাবে শুরু হচ্ছে। এর আগে এই প্রক্রিয়ায় নানা রকম বিধি-নিষেধ ছিল। এবার তা থাকছে না। এবার থেকে অনেক নতুন কোম্পানি নিলামে অংশ নিতে পারবে। এর পাশাপাশি, জাতীয় কয়লা সূচকে দেশের উন্নতি সম্ভব হবে। কয়লা খনির নিলাম প্রক্রিয়ায় এই পরিবর্তন আসার ফলে দেশের শক্তি নিরাপত্তায় একটি শক্ত ভিত তৈরি হবে। অতিরিক্ত কয়লা উত্তোলনের সঙ্গে সঙ্গে বৃহৎ পরিমাণে কর্মসংস্থানের যেমন সুযোগ তৈরি হবে, তেমনই বিনিয়োগও বৃদ্ধি পাবে। ২০২৩-২৪ অর্থবর্ষে দেশে ১ বিলিয়ন টন কয়লা উত্তোলনের যে লক্ষ্যমাত্রা রাখা হয়েছে, তাও পূরণ করা সম্ভব হবে এবং কয়লা থেকে বিদ্যুৎ উৎপাদনের যে লক্ষ্য রাখা হয়েছে তাও পূরণ করা সম্ভব হবে।
(CG/SS/DM
নির্বাচনকমিশন
অবাধ নির্বাচন নিয়ে নির্বাচন কমিশনের জাতীয় সম্মেলন; নির্বাচনকে আরও সুগম করতে নীতি পরিকাঠামো সম্পর্কে আলোকপাত
নতুন দিল্লি, ২১ সেপ্টেম্বর, ২০২১
ভারতের নির্বাচন কমিশনের পক্ষ থেকে অবাধ নির্বাচন-২০২১ সম্পর্কিত নীতির মূল্যায়ন এবং দিব্যাঙ্গ জনদের নির্বাচনে অংশগ্রহণ বৃদ্ধির লক্ষ্যে ভার্চুয়াল মাধ্যমে আজ এক জাতীয় সম্মেলনের আয়োজন করা হয়। এই সম্মেলনে মুখ্য নির্বাচন আধিকারিক ছাড়াও নির্বাচন কমিশনের অন্যান্য আধিকারিক সহ কয়েকটি মন্ত্রক ও দিব্যাঙ্গজনদের বিভিন্ন সংস্থা এবং সরকারি সংস্থার আধিকারিকরা উপস্থিত ছিলেন।
নির্বাচনে দিব্যাঙ্গজনদের আরও বেশি করে অংশগ্রহণ এবং তাঁদের ভোটার বান্ধব করার জন্য নির্বাচন কমিশনের প্রতিশ্রুতির কথা উল্লেখ করে মুখ্য নির্বাচন কমিশনার শ্রী সুশীল চন্দ্র বলেন, কমিশন প্রাথমিক সিদ্ধান্ত গ্রহণের ভূমিকার মূল্যায়ন করে। দিব্যাঙ্গজনরা তাঁদের প্রতিনিধিত্বের মাধ্যমে নির্বাচন পদ্ধতি সম্পর্কিত নীতি রূপায়নের ক্ষেত্রে অংশ নিয়ে থাকেন। তাঁদের মতামতগুলি গ্রহণ করে নির্দেশিকা তৈরির সময় তা অন্তর্ভুক্ত করার জন্য বিবেচনা করা হয়। মুখ্য নির্বাচন কমিশনার দিব্যাঙ্গ জনের কাছে আনন্দদায়ক এবং মর্যাদাপূর্ণ ভোটের অভিজ্ঞতার ওপর গুরুত্ব আরোপ করেন। তিনি বলেন, সমস্ত ভোটকেন্দ্রে রেম্প এবং হুইল চেয়ারের ব্যবস্থা করা হয়। পর্যাপ্ত স্বেচ্ছাসেবককে ভোট কেন্দ্রে রাখা হয়।
নির্বাচন কমিশনার রাজীব কুমার জানান, দিব্যাঙ্গ জনদের অধিকার আইন-২০১৬ অনুযায়ী একটি আইনি বাধ্যবাধকতা প্রদান করা হয়েছে যাতে তারা সমস্ত ভোটকেন্দ্রে অবাধে ভোট দিতে যেতে পারেন। সকলের সম্মিলিত প্রচেষ্টায় সারাদেশের বিপুল সংখ্যক দিব্যাঙ্গ জন ভোটারের কাছে পৌঁছানোর ক্ষেত্রে নির্বাচন কমিশন উল্লেখযোগ্য অবদান রেখেছে বলে তিনি মন্তব্য করেন।
অপর নির্বাচন কমিশনার শ্রী অনুপ চন্দ্র পান্ডে তাঁর বক্তব্যে উন্নত ডাটা প্রসেসিং, কমিউনিটির রেফারেল পয়েন্ট সনাক্তকরণ এবং নির্দিষ্ট নাগরিক গোষ্ঠী যেমন দিব্যাঙ্গ জন বা বয়স্ক নাগরিকদের জন্য নির্বাচন সহজতর করতে যে সকল ব্যবস্থা নেওয়া হয়েছে তার উল্লেখ করেন। তিনি বলেন, নির্বাচন প্রক্রিয়ায় সকলের যে সমান প্রবেশাধিকার রয়েছে তা নিশ্চিত করার প্রতি নির্বাচন কমিশন সর্বদাই সতর্ক।
মহাসচিব শ্রী উমেশ সিনহা বলেন, কমিশন যখন আসন্ন রাজ্য বিধানসভা নির্বাচনের জন্য প্রস্তুতি নিচ্ছে ঠিক সেই সময়ে এই সম্মেলনের আয়োজন করা হয়েছে।
এটা জানা গেছে যে দেশে আজ পর্যন্ত ৭৭.৪ লক্ষ নিবন্ধিত দিব্যাঙ্গজন ভোটদাতা রয়েছেন।
এই সম্মেলনে চলাকালীন মুখ্য নির্বাচন কমিশনার সহ দুই নির্বাচন কমিশনার বুকলেট, গাইড প্রভৃতি প্রকাশ করেন।
CG/ SB
(Visitor Counter : 162
প্রতিরক্ষামন্ত্রক
আহমেদাবাদের ধনবন্তারি পিএম কেয়ার কোভিড হাসপাতালের জন্য নৌবাহিনীর পশ্চিমাঞ্চলীয় কমান্ডের থেকে অতিরিক্ত কর্মী
নতুনদিল্লি, ৭ই মে, ২০২১
কোভিড-১৯ মহামারীর বিরুদ্ধে লড়াইকে শক্তিশালী করার জন্য দক্ষ মানব সম্পদের ব্যবহারের উদ্দেশ্যে আহমেদাবাদের ধনবন্তারিতে পিএম কেয়ার্স কোভিড হাসপাতালে ৪১ জন নৌবাহিনীর কর্মীকে পাঠানো হয়েছে। নৈবাহিনীর পশ্চিমাঞ্চলীয় কমান্ডের চিকিতসক আধিকারিক, নার্স , প্যারামেডিক্যাল কর্মী ও সহায়ক কর্মীরা ৬ই মে এই কাজে যোগ দিয়েছেন। এর আগে এই হাসপাতালে ২৯শে এপ্রিল নৌ বাহিনীর ৫৭ জন চিকিৎসা কর্মী যোগ দিয়েছিলেন। ২ মাসের জন্য এই কর্মীরা হাসপাতাল কতৃপক্ষকে সাহায্য করবেন।
SC/CB
(Visitor Counter : 128
বিজ্ঞানওপ্রযুক্তিমন্ত্রক
বিজ্ঞান ও প্রযুক্তি দপ্তরের ইন্সপায়ার ফ্যাকাল্টি হাল্কা ওজনবিশিষ্ট কার্বন ফোম উদ্ভাবন করেছে, যা লিড ব্যাটারির পরিবর্তে কাজে লাগবে
নয়াদিল্লি, ১৫ মে, ২০২০
কেন্দ্রীয় বিজ্ঞান ও প্রযুক্তি দপ্তর ইন্সপায়ার ফ্যাকাল্টি নামে যে পুরস্কার প্রবর্তন করেছে, তার একজন প্রাপক ডঃ রাজীব কুমারের নেতৃত্বে একটি দল হাল্কা ওজনবিশিষ্ট কার্বন ফোম উদ্ভাবন করেছে। এটি লিড-অ্যাসিড ব্যাটারিতে যে লিড গ্রিড থাকে, তার পরিবর্তে ব্যবহার করা যেতে পারে। কেন্দ্রীয় বিজ্ঞান ও শিল্প গবেষণা পর্ষদের অ্যাডভান্স মেটেরিয়ালস্ অ্যান্ড প্রসেস রিসার্চ ইন্সটিটিউটের অধ্যাপক ডঃ রাজীব কুমার হাল্কা ওজনবিশিষ্ট কার্বন ফোম উদ্ভাবনে সংশ্লিষ্ট দলটির নেতৃত্ব দিয়েছেন।
এই হাল্কা ওজনবিশিষ্ট কার্বন ফোম তাপমাত্রাকে শুষে নিতে পারে। এছাড়াও, লিড অ্যাসিড ব্যাটারি এবং জল শোধন ব্যবস্থাতেও এ ধরনের কার্বন আস্তরণযুক্ত ফোমের বড় ভূমিকা রয়েছে।
বর্তমানে গ্রিড সংযুক্ত শক্তি সঞ্চয় ব্যবস্থায় লিথিয়াম আয়ন ব্যাটারি ব্যবহার করা হয়। এ ধরনের ব্যাটারিতে অনেক বেশি পরিমাণ শক্তি সঞ্চয় করে রাখা সম্ভব এবং ব্যাটারির আয়ু অনেক দীর্ঘ সময় বজায় থাকে। অবশ্য, লিথিয়াম আয়ন ব্যাটারির সুরক্ষাগত ক্ষেত্রে কিছু সমস্যা রয়েছে। এ ধরনের ব্যাটারি থেকে সীমিত সংখ্যক ক্ষেত্রে শক্তি সরবরাহ করা যায়। এছাড়াও, এ ধরনের ব্যাটারি উৎপাদনের খরচ অনেক বেশি, এমনকি পুনর্ব্যবহারের পরিকাঠামো অপ্রতুল। এই প্রেক্ষিতে লিড অ্যাসিড ব্যাটারিগুলি অনেক বেশি নির্ভরযোগ্য, অর্থ সাশ্রয়কারী এবং পরিবেশ-বান্ধব। এছাড়াও, লিড অ্যাসিড ব্যাটারির আরও একটি বড় সমস্যা হ’ল – এ ধরনের ব্যাটারির ওজন অনেক বেশি ও তাপ সংবেদী ব্যবস্থা অত্যন্ত দুর্বল।
ভোপালের এই প্রতিষ্ঠানের অধ্যাপক ডঃ রাজীব কুমার হাল্কা ওজনবিশিষ্ট কার্বন ফোম সম্পর্কে বলেছেন, বিজ্ঞান ও প্রযুক্তি দপ্তরের সহায়তার ফলে আমরা আরও উন্নত মানের ব্যাটারি নির্মাণ করছি। যেহেতু আমাদের শক্তি সঞ্চয় ব্যবস্থার ওপর নির্ভরশীলতা বেশি, তাই, আধুনিক লিড অ্যাসিড ব্যাটারিগুলি মোটরগাড়ি শিল্পে এবং গৃহস্থালীর কাজে আরও বড় ভূমিকা নিতে পারে। তিনি আরও বলেন, হাল্কা ওজনবিশিষ্ট কার্বন ফোম লিড অ্যাসিড ব্যাটারির পরিবর্তে অনেক বেশি উপযোগী এবং এর তাপ সংবেদনশীল ব্যবস্থাও অত্যন্ত কার্যকর।
(CG/BD/SB